# Summer Internship 2015

Er du interessert i å bli bedre kjent med DNB Markets, investeringsbank-delen i Norges ledende bank?

Vi søker dyktige studenter til vårt Summer Internship program 2015. DNB Markets er hovedsakelig interessert i studenter som studerer økonomi eller ingeniør-fag, men det viktige for oss er at kandidatene kan vise god kvantitativ forståelse så andre studieretninger som oppfyller dette kan også være aktuelle.

Et internship hos DNB er en unik mulighet for studenter til å bli kjent med DNB og opparbeide seg relevant arbeidserfaring. Som Summer Intern får du utfordrende oppgaver under tett oppfølging. De fleste vil få oppgaver knyttet til aksjeanalyse, men det er også andre muligheter (megling, selskapsrådgivning). Du får også være med på en todagers caseløsningssamling hvor alle DNBs interns samles for å jobbe med viktige og dagsaktuelle problemstillinger.

Programperioden vil være fra 6-16 uker i perioden mai til september, avhengig av kandidatenes muligheter og ønsker. Det kan avtales én til to ukers ferie i løpet av juli, men selve arbeidsperioden skal som hovedregel være minimum 6 uker.

**Vi ser etter kandidater som:**

* Ønsker å lære mer om arbeidet i en investeringsbank generelt og aksjeanalyse spesielt
* Har gode akademiske resultater, særlig i kvantitative fag
* Har minst ett års relevante studier tilbakelagt på søknadstidspunktet og minimum ett år igjen av studiene etter sommeren 2015 (typisk 2.-4. årstrinn)
* Behersker engelsk skriftlig og muntlig

Vi er opptatt av at våre kandidater har en ryddig økonomi og orden i egen dokumentasjon. Vi behandler kun søknader der vitnemål og karakterutskrift fra høyere utdanning og videregående skole følger med. N.B vær oppmerksom på at hvert enkelt vedlegg må være under 2 MB.

Lønn etter avtale.

Les mer om vårt Summer Internship program her:
<https://www.dnb.no/om-oss/karriere/jobbmuligheter/summer-internship.html>